**ELŐTERJESZTÉS**

**Körmend város Önkormányzata Képviselő-testülete 2019. december 12-i ülésére**

**Tárgy:** piaci helypénzdíjak meghatározása 2020. évre

*Tisztelt Képviselő-testület!*

Körmenden a piac működtetési feladatait Körmend Város Gondnoksága látja el, amelyhez mind a személyi, mind a tárgyi feltételeket biztosítani szükséges. A személyi kiadások a minimálbér emelkedése miatt továbbra is emelkednek. A működtetés dologi kiadásaként a hulladékelszállítás kiadása, közüzemi költségek, különböző karbantartási feladatok jelentkeznek, amelyek költsége szintén évről-évre nő.

A bevételek a piac működtetésére kerülnek felhasználásra.

A fentiekre tekintettel a díjakat akként javasoljuk módosítani, hogy 2 egység legyen a negyedéves bérletnél és a napi helypénzeknél. A negyedéves bérletnél egy egység lenne a fedett árusítóhelyen történő értékesítés, és egy egység a jelenlegi szabadtéri értékesítés, napi helypénzeknél pedig egy egység lenne az ünnepeken kívüli, nem ünnepi alkalmakhoz kapcsolódó értékesítés, és egy egység az alkalmakhoz kötődő értékesítés (Mindenszentek, karácsony).

A 2020. évi helypénzekre vonatkozó javaslatot az előterjesztéshez csatolt rendelet-tervezet tartalmazza.

Kérem a Tisztelt Képviselő-testületet, hogy döntsön a rendelet-tervezet felől.

**Előzetes hatásvizsgálat:**

Társadalmi hatás: A rendelet az önkormányzati tulajdonú városi piaccal kapcsolatosan szabályozza a díjtételek módosulását, így természetesen érinti a piacon értékesítő személyeket.

Gazdasági hatás: A rendelet a díjtételek differenciált módosítását indítványozza.

Költségvetési hatás: a rendelet megalkotásának van költségvetési hatása, mivel a helypénzekből származó bevétel az Önkormányzat saját bevétele.

Környezeti és egészségi hatás: a rendelet megalkotásának nincs környezeti és egészségi hatása.

Adminisztratív terheket befolyásoló hatás: a rendelet megalkotásának nincs számottevő adminisztratív terheket befolyásoló hatása.

A jogszabály megalkotásának szükségességét, a jogalkotás elmaradásának várható következményeit, és a jogszabály alkalmazásához szükséges személyi, szervezeti, tárgyi és pénzügyi feltételek:

A rendelet megalkotására szükség van ahhoz, hogy az Önkormányzatnál bevétel képződjön részben a városi piac fenntartására, részben majd az új piacépület megépítésére vonatkozóan is, amely a piacon értékesítők számára sokkal komfortosabb körülményeket teremt az árusításra.

Körmend, 2019. november 27.

**Bebes István**

**polgármester**

**Körmend város Önkormányzata Képviselő-testülete …./2019. (… . …)**

**önkormányzati rendelete**

**a piacról és vásárokról szóló**

**4/2011. (II.09.) önkormányzati rendelet**

**módosításáról**

*Körmend város Önkormányzata Képviselő-testülete az Alaptörvény 32. cikk (1) a) pontjában kapott felhatalmazás alapján eljárva - figyelemmel a vásárokról és a piacokról szóló 55/2009. (III.13.) Korm. rendelet szabályaira is - a következőket rendeli el:*

1.§ Körmend város Önkormányzata Képviselő-testülete a piacról és vásárokról szóló 4/2011. (II.09.) önkormányzati rendelete - továbbiakban rendelet - 1. melléklete helyébe jelen rendelet melléklete lép.

2. § A rendelet 2020. február 1-én lép hatályba.

Körmend, 2019. december 12.

Bebes István sk. Dr. Stepics Anita sk.

polgármester jegyző

A rendelet kihirdetésének ideje:

2019. december …..

*Dr. Stepics Anita*

*jegyző*

***Melléklet a …/ 2019. (…) önkormányzati rendelethez***

1. Negyedévi helypénz minden piacnapon

a.) az élelmiszerpiacon kívüli piacrészen elfoglalt területért: 4.900,-Ft/m2

c.) az élelmiszerpiacon elfoglalt területért:

6.350,-Ft/m2

1. Napi helypénzek
2. Mindenszentek előtti koszorú árusítása, és karácsony előtti fenyőfa

árusítása esetén: 1500 Ft/m2

1. minden más árusítás esetén: 500 Ft/m2.

**Indokolás**

1.§-hoz: A melléklet szerinti új díjtételek megállapításának célja az, hogy az önkormányzati tulajdonban lévő városi piacot üzemeltető Körmend Város Gondnoksága a befolyó piaci helypénzekből ütemezett módon tudja fedezni a piacfenntartás 2020. évi feladatait, annak személyi és dologi kiadásait.

2.§-hoz: A rendelet hatálybaléptetése a jogszabályoknak megfelelően, több mint 30 napos késleltetéssel történik, hogy a változásokra a felkészülési idő biztosított legyen.